و كله كوم بقى و اللى طلع يقولك ان البلد فيها شغل بس الشباب هو اللى بيدلع .. صح يا ست هانم الشباب هو اللى  بيدلع بأمارة ابلة جيهان اللى بتدلع اخر دلع .. ابلة جيهان دى المفروض انها مدرسة فضلت تدور على شغل و مالقتش و لما عرفت ان خلاص مافيش فايدة و مش عارفة تعيش اشتغلت فى البيوت .. لا يا ست هانم مش بتعلم ولاد الناس فى بيوتهم دى بتشتغل عند ولاد الناس فى بيوتهم يعنى بتمسح و تنفض و تطبخ و بدل ما هى اسمها ابله جيهان بقى اسمها الشغالة جيهان و يقولك الشباب بيدلع و مصر بتتقدم